63. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΔΗΜ. ΕΡΓΩΝ Αριθ. Γ. 44405/00-2310 της 8 Ιουλ./28 Αυγ. 1968 (ΦΕΚ Β΄ 415) Περί αδείας διενεργείας τομών ή εκσκαφών οδοστρωμάτων, ερεισμάτων ή πεζοδρομίων Εθνικών, επαρχιακών ή δημοτικών ή κοινοτικών οδών. Λαβόντες υπ’ όψιν: 1.Το άρθρ. 13 του Ν.Δ. 3990/59 «περί αναθέσεως εις Αστυνομικάς Αρχάς της εκδικάσεως Αστυνομικών παραβάσεων τιμωρουμένων δια προστίμου κλπ.», ως τούτο αντικατεστάθη δια του 30ού άρθρου του Α.Ν. 344/68 «περί διατάξεων τινών αφορωσών εις τους οργανισμούς τοπικής αυτοδιοικήσεως (ΦΕΚ Α΄ 71/5.4.1968). Το άρθρ. 13 Ν.Δ. 3990/59 παρατίθεται εν τόμ. 21 σελ. 208,23(β). 2.Ότι όλαι αι οδοί της χώρας, μηδ’ αυτών των διεθνούς κλάσεως αυτοκινητοδρόμων Αθηνών-Θεσσαλονίκης-Συνόρων και Αθηνών-Πατρών εξαιρουμένων, τμηματικώς κείνται, καθ’ όλον το μήκος αυτών, εντός των διοικητικών ορίων των παροδίων δήμων και κοινοτήτων. 3.Ότι, την δαπάνην κατασκευής, τουλάχιστον των εξ αυτών Εθνικών και επαρχιακών και τινων δημοτικών, εξυπηρετουσών λεωφορειακάς γραμμάς οργανισμών αστικών συγκοινωνιών (ΚΤΕΛ, ΑΣΠΑ, ΟΑΣΘ κλπ.) επωμίζονται το Δημόσιον ή διάφορα Νομικά πρόσωπα Δημοσίου Δικαίου, (ΤΕΟ, Νομαρχιακά Ταμεία, ΕΤΜΟΑ κλπ.) βαρυνόμενα και με τας ηθικάς και ποινικάς ευθύνας δια την συντήρησιν και διατήρησιν αυτών εις κατάστασιν ανέτου και ασφαλούς κυκλοφορίας. 4.Ότι, ακριβώς δια τον ως άνω παρ. 3, λόγον, οι οργανισμοί ούτοι προγραμματίζουν και εκτελούν, οι ίδιοι ή δι’ εργολαβιών, οδοποιητικάς εργασίας επί των, ως είρηται, οδών προς τας οποίας θα είναι δυνατόν να προσαρμόζωνται συγχρονιζόμεναι εκάστοτε αι εργασίαι δικτυώσεως των οργανισμών κοινής ωφελείας (ΔΕΗ, ΟΤΕ, ΕΕΥ , ΔΕΦΑ, ΟΑΠ, κλπ.) ώστε να αποφεύγηται το άτοπον και από πάσης απόψεως επιζήμιον δια τε την οδόν, αλλά και δια τους οργανισμούς, της εκσκαφής μόλις αποπερατωθεισών οδών προς εκτέλεσιν τοιούτων εργασιών. 5.Ότι, η κτηθείσα κατά το παρελθόν πείρα υπηγόρευσεν εις ωρισμένας τουλάχιστον περιοχάς και δι’ ωρισμένας κατηγορίας οδών να μη αφήνηται εις την φροντίδα του, δι’ ον διενεργείται η τομή της οδού, Οργανισμού ή ιδιώτου, στερουμένου συνήθως και πείρας και μέσων και έστιν ότε, και συναισθήματος ευθύνης, η αποκατάστασις του οδοστρώματος εις την προτέραν αυτού κατάστασιν, αλλά να  γίνεται αύτη υπό του, εις την αρμοδιότητα του οποίου ανήκει η οδός (ΤΕΚΜΟΑ, ΔΗΜΟΥ κλπ.) συνεργείου εξ ειδικευμένων εργατών, εφωδιασμένου με τα απαραίτητα υλικά και μηχανικά μέσα, λύσις η οποία εξυπηρετεί εν πολλοίς και τους δι’ ους η τομή της οδού, βαρυνομένους, μόνον με τας δαπάνας αποκαταστάσεως του οδοστρώματος. Δι’ άπαντας του ανωτέρω λόγους και επί τω τέλει όπως, δια της εφαρμογής του άρθρ. 30 του Α.Ν. 344/23.3.1968, «περί αδειών ενεργείας εκσκαφών οδοστρώματος κλπ.», γίνη πλήρης εκμετάλλευσις της εν προκειμένω παρά των διαφόρων φορέων των οδών, κτηθείσης πείρας, προστατευθή το οδικόν δίκτυον της χώρας, την σημασίαν του οποίου δια την εθνικήν οικονομίαν πας τις αντιλαμβάνεται, υπάρξη δε ο απαραίτητος συντονισμός ενεργειών όλων των υπευθύνων δια την βελτίωσιν και συντήρησιν αυτού, αποφασίζομεν: 1.Άδεια τομής οδοστρώματος, ερείσματος ή πεζοδρομίου Εθνικής οδού (μη περιλαμβανομένων εις την κατηγορίαν ταύτην των διεθνούς κλάσεως αυτοκινητοδρόμων Αθηνών-Θεσσαλονίκη-Συνόρων και Αθηνών-Κορίνθου-Πατρών) επαρχιακής, ή δημοτικής, ή κοινοτικής τοιαύτης, κρινομένης απαραιτήτου δια την κατασκευήν έργου, αιτουμένη παρ’ οιασδήποτε επιχειρήσεως κοινής ωφελείας, Οργανισμού, Νομικού ή Φυσικού Προσώπου (ενδεικτικώς, ΔΕΗ, ΟΤΕ, ΕΕΥ , ΟΑΠ, ΔΕΦΑ κλπ), και εφαρμογήν των διατάξεων του 30ού άρθρου του Α.Ν. 344/23.3.1968 (ΦΕΚ Α΄ 71/5.4.68), εφ’ όσον αφορά εις τμήμα οδού υπαγομένης, από απόψεως κατασκευής και συντηρήσεως, εις την αρμοδιότητα ξένης προς τον δήμον ή εις την κοινότητα εις την διοικητικήν περιφέρειαν του οποίου κείται αύτη, αρχής, (Δημοσίου ΤΕΟ, Ν.Τ.Ν., Λιμ.Τ., ΕΤΜΟΑ, ΔΤΥΝ, ΤΥ ΔΚΝ, ΓΕΚΟ, ΓΕΚΜΟΑ κλπ.), δέον όπως χορηγείται παρά του αρμοδίου Δήμου ή Κοινότητος πάντοτε όμως μετά σύμφωνον γνώμην και υπό τας τιθεμένας χρονικάς και τεχνικάς προϋποθέσεις του φορέως, του αρμοδίου δια την κατασκευήν και συντήρησιν της οδού, προς ον δέον να διαβιβάζηται προηγουμένως ή σχετική αίτησις ίνα γνωμοδοτήση σχετικώς. 2.Άδεια τομής των διεθνούς κλάσεως αυτοκινητοδρόμων Αθηνών-Θεσσαλονίκης-Συνόρων και Αθηνών-Κορίνθου-Πατρών, θα χορηγήται μόνο υπό της αρμοδίας Περιφερειακής Δ/νσεως του Υπουργείου Δημοσίων Έργων. (Αντί της σελ. 578,35(α)Σελ. 578,35(β) Τεύχος 566-Σελ.93 Κατασκευή και Συντήρηση Οδών 23.Ζ.α.63 